钦定古今图书集成/明伦汇编/官常典/第747卷 > 姜道元〈子廷栋〉
## 钦定古今图书集成/明伦汇编/官常典/第747卷 > 姜道元〈子廷栋〉

按《绍兴府志》：“道元，字敬胜，馀姚人，敬之子。以顺天副
榜恩贡，授山东布政司理问，摄理临清州篆。岁旱，漕
河尽涸，道元谓事属于神，可以诚通。乃祷之，雨随澍，
河流大增，粮艘得以前行。居无何，济南被围，职守北
门，道元以俸赀募壮士，相与勠力，数旬不懈。及城陷
被执，不知其官也，视之，肘有印，胁令降，不从，遂见害。”
妻来氏，自沉署后湖中，子廷栋从之死。后以事闻，予
褒恤。